stanford-oval/wikipedia huggingface dataset:
Wang Manli

| Mitalit> Maa:   Kiina.Naisten pikaluistelu. Olympialaiset  | Mitalit> Maa:   Kiina.Naisten pikaluistelu. Olympialaiset  | Mitalit> Maa:   Kiina.Naisten pikaluistelu. Olympialaiset  | Maa:   Kiina> Naisten pikaluistelu. |
| --- | --- | --- | --- |
|  Hopeaa | Torino 2006 | 500 m |  |
| MM-kilpailut  | MM-kilpailut  | MM-kilpailut  |  |
|  Kultaa | Soul 2004 | 500 m |  |
|  Kultaa | Inzell 2005 | 500 m |  |
|  Hopeaa | Berliini 2003 | 500 m |  |
|  Hopeaa | Heerenveen 2006 | sprintti |  |
Wang Manli (kiin. 王曼丽, s. 18. maaliskuuta 1973 Mudanjiang, Heilongjiang, Kiina) on entinen kiinalainen pikaluistelija, joka oli erikoistunut sprinttimatkoille.
Wang saavutti Torinon olympialaisissa 2006 hopeaa 500 metrillä kahden luistelun yhteisajalla 1.16,78. Kilpailun voittaneen Svetlana Žurovan aika oli 1.16,57. Matkakohtaisissa MM-kilpailuissa Wang voitti kultaa 500 metrillä Soulissa 2004 ajalla 1.16,88 ja Inzellissä 2005 ajalla 1.17,21. Lisäksi hän sai MM-hopeaa Berliinissä 2003 yhteisajalla 1.17,29. Sprinttereiden MM-kilpailuissa hän sai hopeaa Heerenveenissä 2006 yhteispistein 154,200. Lisäksi hän sijoittui neljänneksi Calgaryssä 2003 ja Naganossa 2004.
Wang voitti 500 metrin maailmancupin kokonaiskilpailun kausilla 2003–2004 ja 2004–2005. Lisäksi hän sijoittui kolmanneksi 100 metrin maailmancupissa kaudella 2003–2004. Aasian talvikisoissa Wang saavutti 500 metrillä kultaa Harbinissa 1996 ja Hachinohessa 2003 sekä pronssia Chuncheonissa 1999. Lisäksi hän sai hopeaa 1 000 metrillä 2003. Matkakohtaisissa Aasian mestaruuskilpailuissa hän sai 500 metrillä kultaa Harbinissa 2001 ja hopeaa Sapporossa 1994.
Ennätykset

| Matka | Aika | Paikka | Päivä |
| --- | --- | --- | --- |
| 500 m | 37,28 | Salt Lake City | 20. marraskuuta 2005 |
| 1 000 m  | 1.14,89 | Salt Lake City | 19. marraskuuta 2005 |
Tony Parker

| Tony Parker |
| --- | --- |

Henkilötiedot
Koko nimi:  William Anthony "Tony" Parker
Syntynyt: 17. toukokuuta 1982 (ikä 42) Brugge, Belgia
Kansalaisuus:   Ranska
Koripalloilija
Pelipaikka:  Pelintekijä
Pituus:  188 cm
Paino:  82 kg
Nyk. joukkue:  Charlotte Hornets
Sarja:  NBA
NBA-varaus:  28. varaus 2001 (San Antonio Spurs)
Pelaajaura
Seurajoukkueet
1999–2001 2001–2018 2011 2018–2019:  Paris Basket Racing San Antonio Spurs ASVEL Lyon-Villeurbanne Charlotte Hornets
Maajoukkueet
2000–2019:   Ranska
Aiheesta muualla
www.tp9.net
FIBA
| Mitalit> Maa:   Ranska.Miesten koripallo.EM-kilpailut  | Mitalit> Maa:   Ranska.Miesten koripallo.EM-kilpailut  | Mitalit> Maa:   Ranska.Miesten koripallo.EM-kilpailut  | Maa:   Ranska> Miesten koripallo. |
| --- | --- | --- | --- |
|  Kultaa | Slovenia 2013 |  |  |
|  Hopeaa | Liettua 2011 |  |  |
|  Pronssia | Serbia ja Montenegro 2005 |  |  |
|  Pronssia | Ranska ym. 2015 |  |  |
William Anthony "Tony" Parker II (s. 17. toukokuuta 1982 Brugge, Belgia) on ranskalainen uransa päättänyt koripalloilija. Hän pelasi viimeiseksi NBA:n Charlotte Hornetsissa ja Ranskan maajoukkueessa.
Parker pelasi San Antonio Spursissa vuosina 2001–2018. Hän on voittanut NBA-mestaruuden vuosina 2003, 2005, 2007 ja 2014. Ranskan maajoukkueessa Parker on voittanut neljä EM-mitalia. Pelipaikaltaan hän on pelintekijä.
Parker oli naimisissa näyttelijä Eva Longorian kanssa. Parille myönnettiin avioero vuonna 2011.
Ura > Ranska

Ennen koripallon aloittamista Parker pelasi jalkapalloa. Vuonna 1996 hän kuitenkin kävi Chicagossa, jossa hänen setänsä vei hänet katsomaan Chicago Bullsien harjoituksia. Tavattuaan Michael Jordanin ja Scottie Pippenin hän keskittyi koripalloon. Vuonna 1997 Parker valittiin Tournoi minims de Salbrisin arvokkaimmaksi pelaajaksi, jonka jälkeen hänet kutsuttiin INSEP:iin. Alun perin Parker oli jo päättänyt lähteä pelaamaan Cholet Basketiin, mutta lopulta hän vaihtoi mieltään käytyään INSEP:ssä. Ensimmäisenä kautenaan hän teki 15 pistettä ottelua kohden Nationale 2:ssa. Kausi oli myös yksi seuran parhaimmista. Toinen pelikausi Nationale 1:ssä ei sujunut yhtä hyvin. Kuitenkin kauden jälkeen Parker siirtyi PSG Racingiin.
Pariisin joukkueessa Parker joutui yleensä aloittamaan penkiltä, kun Laurent Sciarra oli joukkueen aloittava takamies. Kauden aikana Parker katsoi Sciarran pelin johtoa ja kehittyi kauden loppuun mennessä valtavasti. Kauden jälkeen hänet kutsuttiin kesällä 2000 Nike Hoop Summitiin, jossa Yhdysvaltain parhaat nuoret pelaavat muun maailman parhaimpia nuoria vastaan. Kaudella 2000–2001 Parkerista tuli joukkueen ykköspelintekijä kun Sciarra siirtyi ASVEL Lyoniin. Paris Basket Racingin kausi ei sujunut parhaalla mahdollisella tavalla, vaikka joukkue sijoittuikin runkosarjan kahdeksanneksi. Joukkue pääsi kuitenkin pudotuspeleihin, joissa vastaan asettui ASVEL. Parkerin johtama Paris Basket Racing hävisi kaksi ottelua selvästi vahvemmalle Lyonille ja Parkerin kausi oli ohi.
Ura > Yhdysvallat

Ensimmäisellä NBA-kaudellaan 2001–2002 Parker pelasi San Antonio Spursissa 77 runkosarjaottelua, joista 72 aloituskokoonpanossa. Pudotuspeleissä hän pelasi 34,1 minuuttia ottelua kohden. Hänet valittiin tulokkaiden tähtiviisikkoon ensimmäisenä ulkomaalaisena takamiehenä. Toisella kaudellaan 2002–2003 hän pelasi jokaisen Spursin ottelun aloituskokoonpanossa niin runkosarjassa kuin pudotuspeleissäkin ja kauden päätteeksi Spurs voitti mestaruuden. Parker voitti Spursin joukkueessa mestaruuden myös vuosina 2005, 2007 ja 2014, ja vuonna 2007 hänet valittiin loppuotteluiden arvokkaimmaksi pelaajaksi. Hän pelasi Spursissa yhteensä 1198 runkosarjaottelua ja 226 pudotuspeliä 17 kauden aikana. Parhaat ottelukohtaiset pistekeskiarvot hän saavutti kaudella 2008–2009, jolloin hän teki ottelua kohden runkosarjassa 22,0 ja pudotuspeleissä 28,6 pistettä.
Parker nimettiin NBA:n kakkostähdistöön kausina 2011–2012, 2012–2013 ja 2013–2014 sekä kolmostähdistöön kaudella 2008–2009. NBA:n tähdistöottelussa hän on pelannut useita kertoja, ensimmäisen kerran kaudella 2005–2006.
Kesäkuussa 2019 Parker ilmoitti lopettavansa pelaajauransa. ESPN:lle antamansa lausunnon mukaan hän voisi loukkaantumisten puolesta jatkaa vielä uraansa, mutta ellei voi pelata mestaruudesta, jatkaminen ei ole mielekästä.
Aiheesta muualla

Kuvia tai muita tiedostoja aiheesta Tony Parker Wikimedia Commonsissa
Virallinen kotisivu (englanniksi) (ranskaksi)
NBA:n pelaajaprofiili (englanniksi)
Miesten koripallon EM-kilpailujen arvokkaimmat pelaajat
Ranskan joukkue – Koripallon EM-kilpailut 2005
4 Fauthoux |
5 Gelabale |
6 Rigaudeau |
7 Julian |
8 M. Piétrus |
9 Parker |
10 Diarra |
11 F. Piétrus |
12 Schmitt |
13 Diaw |
14 Weis |
15 Giffa |
Valmentaja Bergeaud
Ranskan joukkue – Koripallon EM-kilpailut 2011
4 Noah |
5 Batum |
6 Séraphin |
7 Albicy |
8 Lombahe-Kahudi |
9 Parker |
10 Traoré |
11 Piétrus |
12 de Colo |
13 Diaw |
14 Tchicamboud |
15 Gelabale |
Valmentaja Collet
Ranskan joukkue – Kesäolympialaiset 2012
4 Séraphin |
5 Batum |
6 Causeur |
7 Diawara |
8 Traoré |
9 Parker |
10 Bokolo |
11 Piétrus |
12 de Colo |
13 Diaw |
14 Turiaf |
15 Gelabale |
Valmentaja Collet
Ranskan joukkue – Koripallon EM-kilpailut 2013
4 Lauvergne |
5 Batum |
6 Diot |
7 Petro |
8 Lombahe-Kahudi |
9 Parker |
10 Heurtel |
11 Piétrus |
12 de Colo |
13 Diaw |
14 Ajinça |
15 Gelabale |
Valmentaja Collet
Ranskan joukkue – Koripallon EM-kilpailut 2015
4 Westermann |
5 Batum |
7 Lauvergne |
8 Lombahe-Kahudi |
9 Parker |
10 Fournier |
11 Piétrus |
12 de Colo |
13 Diaw |
15 Gelabale |
16 Gobert |
19 Jaiteh |
Valmentaja Collet
San Antonio Spurs – NBA:n mestari 2014
2 Kawhi Leonard ·
3 Marco Belinelli ·
4 Danny Green ·
5 Cory Joseph ·
7 Damion James ·
8 Patrick Mills ·
9 Tony Parker ·
11 Jeff Ayres ·
15 Matt Bonner ·
16 Aron Baynes ·

20 Manu Ginóbili ·
21 Tim Duncan ·
22 Tiago Splitter ·
23 Austin Daye ·
33 Boris Diaw 

Päävalmentaja Gregg Popovich 

Apuvalmentajat Jim Boylen · Chip Engelland · Chad Forcier · Sean Marks · Ime Udoka
Wanha Markku

| Wanha Markku |
| --- | --- |

Ohjaaja:  Markus Toivo
Käsikirjoittaja:  Markus Toivo
Tuottaja:   Markus Toivo  Kalervo Aho 
Säveltäjä:   Ossi Oikari  Markus Toivo 
Kuvaaja:  Joel Grandell
Leikkaaja:  Sofia Bonds
Pääosat:  Markku Aho
Valmistustiedot
Valmistusmaa:  Suomi
Tuotantoyhtiö:  Jokí Productions
Levittäjä:  Pirkanmaan elokuvakeskus
Ensi-ilta:   2023-12-1515. joulukuuta 2023  
Kesto:  61 minuuttia
Alkuperäiskieli:  suomi
Aiheesta muualla
Elonet
Infobox OKNimi-testi OK: 
Wanha Markku on vuonna 2023 ensi-iltansa saanut Markus Toivon ohjaama suomalainen dokumenttielokuva. Elokuva kertoo Toivon vieraantuneesta isästä Markku Ahosta, joka lähti vuosiksi ulkomaille hänen ollessa lapsi.
Wanha Markku sai teatteriensi-iltansa 15. joulukuuta 2023. Se sai Jussi-ehdokkuuden parhaasta dokumenttielokuvasta vuoden 2024 gaalassa.
Aiheesta muualla

Wanha Markku Internet Movie Databasessa (englanniksi)
Tim Malyon

| Tim Malyon> Henkilötiedot |
| --- | --- |
Syntynyt: 18. elokuuta 1978 (ikä 46) Kentville, Nova Scotia Kanada
Kansalaisuus:   Iso-Britannia
Tim Malyon (s. 18. elokuuta 1978 Kentville, Nova Scotia, Kanada) on brittiläinen entinen Sauberin Formula 1 -tallin insinööri. Malyon aloitti uransa Red Bullilla vuonna 2005 työskennellen eri insinööritehtävissä vuoteen 2015 saakka. Tammikuussa 2016 hän aloitti Sauberilla insinöörijohtajana, mutta henkilösyihin vedoten hän jätti tallin jo huhtikuussa.
Wangfujingin katedraali

Wangfujingin katedraali
Wangfujingin katedraali (kiin. 王府井天主堂) tai Pyhän Josefin Wangfujingin katedraali on katedraali Wangfujingin lähellä Pekingin keskustassa Kiinan kansantasavallassa. Alkuperäinen kirkko rakennettiin vuonna 1655, mutta se tuhoutui maanjäristyksessä. Nykyinen kirkko rakennettiin vuonna 1904 uusrenessanssityylillä. Kirkko restauroitiin vuonna 1980 ja uudelleen vuonna 2000.
Aiheesta muualla

Kuvia tai muita tiedostoja aiheesta Wangfujingin katedraali Wikimedia Commonsissa
Tiheyskorkeus

Tiheyskorkeuden määrityskaavio nomogrammina.
Tiheyskorkeus on ilmailussa käytetty lentokoneen lentokorkeus, joka vastaa kansainvälisen standardi-ilmakehän (ISA, International Standard Atmosphere) korkeutta, jolla on tietty ilman tiheys. Kyseessä on korjattu painekorkeus, jossa otetaan huomioon standardi-ilmakehästä poikkeava ilman lämpötila.
Sekä ilman lämpötilan kasvu että pienemmässä määrin ilmankosteuden kasvu pienentävät ilman tiheyttä.
Lentoturvallisuutta parantava laskentaparametri

Ilman tiheys vaikuttaa sekä lentokoneen aerodynaamiseen että sen voimalaitteen suorituskykyyn.
ilman tiheyden lasku pienentää siiven nostovoimaa
potkurin tehokkuus heikkenee tiheyden laskiessa
voimalaitteen teho laskee ilman hapen määrän laskiessa; ts. korkealla, kuumissa ja kosteissa oloissa voimalaitteen tuottama teho on pienempi kuin matalalla, kylmässä ja kuivassa ilmassa
suuremmassa tiheyskorkeudessa lentokone kiihtyy hitaammin lähtökiidossa ja lennon aikana
sakkausnopeus kasvaa tiheyskorkeuden kasvaessa
lentokoneen nousunopeus on pienempi tiheyskorkeuden kasvaessa
Määritys

Kuivalle ilmalle tiheyskorkeus lasketaan:
missä
Aiheesta muualla

Density Altitude Calculator
Density Altitude Calculator (Arkistoitu – Internet Archive)
Density Altitude influence on aircraft performance
http://www.tpub.com/content/aerographer/14269/css/14269_74.htm (Arkistoitu – Internet Archive)
http://wahiduddin.net/calc/density_altitude.htm
Willie and the Poor Boys (albumi)

| Willie and the Poor Boys Willie and the Poor Boys |
| --- | --- | --- |

Studioalbumin tiedot
 Julkaistu: 1985
 Formaatti: LP, CD, C-kasetti
 Tuottaja(t): Bill Wyman
 Tyylilaji: rock
 Levy-yhtiö: Ripple, Mercury
Willie and the Poor Boys on samannimisen yhtyeen albumi vuodelta 1985. Bill Wymanin perustaman yhtyeen tarkoituksena oli kerätä varoja MS-taudin tutkimukseen.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Baby Please Don’t Go | J. Williams | 2.35 |  |  |  |  |  |  |
| 2. | Can You Hear Me | A. Toussan | 3.10 |  |  |  |  |  |  |
| 3. | These Arms Of Mine | O. Redding | 3.28 |  |  |  |  |  |  |
| 4. | Revenue Man (White Lightning) | J. Richardson | 2.32 |  |  |  |  |  |  |
| 5. | You Never Can Tell | C. Berry | 3.52 |  |  |  |  |  |  |
| 6. | Slippin’ and Slidin’ | R. Penniman/E. Bocage/A. Collins/J. Smith | 2.30 |  |  |  |  |  |  |
| 7. | Saturday Night | R. Brown | 2.48 |  |  |  |  |  |  |
| 8. | Let’s Talik It Over | sov. B. Wyman | 2.55 |  |  |  |  |  |  |
| 9. | All Night Long | C. Chenier | 2.28 |  |  |  |  |  |  |
| 10. | Chicken Shack Boogie | C. Milburn/L. Cullen | 3.08 |  |  |  |  |  |  |
| 11. | Sugar Bee | E. Shuler | 3.08 |  |  |  |  |  |  |
| 12. | Poor Boy Boogie | B. Wyman/A. Faiweather Low | 3.26 |  |  |  |  |  |  |
Kokoonpano

Andy Fairweather Low – kitara (kappaleet 1, 2, 4-8, 10-12), laulu (kappaleet 2, 8, 11, 12), basso (kappaleet 3, 9), lyömäsoittimet (kappale 7), taustalaulu (kappale 9)
Mickey Gee – kitara (kappaleet 1, 2, 4, 5, 7-12), taustalaulu (kappaleet 2, 9), laulu (kappale 4)
Geraint Watkins – piano (kappaleet 1-7, 9-12), urut (kappaleet 2, 7, 8), haitari (kappaleet 9, 12), laulu (kappaleet 7, 10), taustalaulu (kappale 9)
Charlie Watts – rummut (kappaleet 1, 2, 7-9)
Bill Wyman – basso (kappaleet 1, 2, 4-8, 10-12), lyömäsoittimet (kappaleet 7, 9, 10, 12), taustalaulu (kappaleet 2, 8, 9, 11), laulu (kappale 5)
Kokoonpano > Vierailevat muusikot

Ray Cooper – lyömäsoittimet (kappaleet 2, 5)
Willie Garnett – puhaltimet (kappaleet 5, 7, 9-11)
Steve Gregory – puhaltimet (kappaleet 2, 3, 8-10)
Kenney Jones – rummut (kappale 11)
Jimmy Page – kitara (kappaleet 3, 6)
Chris Rea – laulu (kappale 1)
Paul Rodgers – laulu (kappaleet 3, 6)
Henry Spinetti – rummut (kappaleet 3, 4, 6)
Terry Williams – rummut (kappaleet 5, 10, 12)
Virtue

| Virtue The Voidz |
| --- | --- | --- |

Studioalbumin tiedot
 Julkaistu: 30. maaliskuuta 2018
 Tuottaja(t): Shawn Everett
 Tyylilaji: alternative rock, electronica, psykedeelinen rock
 Kesto: 58.09
 Levy-yhtiö: Cult Records RCA Records
The Voidzin muut julkaisut
| Tyranny 2014 | Virtue 2018 |   |
Singlet albumilta Virtue
 ”Leave It In My Dreams” Julkaistu: 23. tammikuuta 2018  ”QYURRYUS” Julkaistu: 24. tammikuuta 2018  ”Pointlesness” Julkaistu: 13. helmikuuta 2018  ”All Wordz Are Made Up” Julkaistu: 2. maaliskuuta 2018  ”AlieNNatioN” Julkaistu: 15. maaliskuuta 2018
Virtue on Julian Casablancasin (The Strokes) perustaman The Voidz -yhtyeen toinen studioalbumi, joka julkaistiin 30. maaliskuuta 2018.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Leave It In My Dreams | 3.59 |  |  |  |  |  |  |  |
| 2. | QYURRYUS | 2.52 |  |  |  |  |  |  |  |
| 3. | Pyramid of Bones | 4.28 |  |  |  |  |  |  |  |
| 4. | Permanent High School | 4.13 |  |  |  |  |  |  |  |
| 5. | AlieNNatioN | 4.39 |  |  |  |  |  |  |  |
| 6. | One of the Ones | 2.38 |  |  |  |  |  |  |  |
| 7. | All Wordz Are Made Up | 3.19 |  |  |  |  |  |  |  |
| 8. | Think Before You Drink | 2.46 |  |  |  |  |  |  |  |
| 9. | Wink | 4.00 |  |  |  |  |  |  |  |
| 10. | My Friend the Walls | 4.03 |  |  |  |  |  |  |  |
| 11. | Pink Ocean | 5.26 |  |  |  |  |  |  |  |
| 12. | Black Hole | 3.15 |  |  |  |  |  |  |  |
| 13. | Lazy Boy | 3.30 |  |  |  |  |  |  |  |
| 14. | We’re Where We Were | 3.46 |  |  |  |  |  |  |  |
| 15. | Pointlessness | 5.15 |  |  |  |  |  |  |  |
|  |  | 58.09 |  |  |  |  |  |  |  |
Kappaleet > Japanin bonuskappale

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 16. | Coul as a Ghoul | 2.41 |  |  |  |  |  |  |  |
|  |  | 60.57 |  |  |  |  |  |  |  |
Kokoonpano

Julian Casablancas – laulu
Jeramy ”Beardo” Gritter – kitara
Amir Yaghmai – kitara
Jacob ”Jake” Bercovici – basso, syntetisaattori
Jeff Kite – koskettimet
Alex Carapetis – rummut, lyömäsoittimet
The Shins

The Shins
The Shins on vuonna 1997[lähde? ] perustettu yhdysvaltalainen indie rock -yhtye, joka yhdistelee rock-musiikkiinsa aineksia alternative countrysta folkiin. Eric Johnson on äskettäinmilloin? liittynyt yhtyeeseen ja on myös Fruit Bats -yhtyeen jäsen. The Shins on perustettu Albuquerquessa New Mexicossa, mutta sen jäsenet vuonna 2002 muuttaneet Portlandiin Oregoniin.
The Shinsin tunnetuimpia kappaleita ovat New Slang ja Caring is Creepy, jotka esitettiin muun muassa elokuvassa Garden State. Yhtye julkaisi ensimmäisen albuminsa Oh Inverted World vuonna 2001. Toinen albumi,Chutes Too Narrow, julkaistiin vuonna 2003 sekä kolmas ja viimeisin, Wincing the Night Away, vuonna 2007.
Uusin albumi nousi Yhdysvaltojen ja Kanadan albumilistan toiselle sijalle. Myös yhdysvaltalaisen Billboard-listan toisen sijan yhtye saavutti 118 000 myydyllä albumillaan, mikä on historiallinen saavutus niin yhtyeelle kuin sen Sub Pop -levy-yhtiöllekin.[lähde? ]
Jäsenet

James Russell Mercer – laulaja/lauluntekijä/kitaristi
Martin Crandall – basisti/kitaristi/kosketinsoittaja
Dave Hernandez – basisti/kitaristi
Jesse Sandoval – rumpali
Eric Johnson – kitaristi
Diskografia > Albumit

Oh, Inverted World (2001)
Chutes Too Narrow (2003)
Wincing the Night Away (2007)
Port of Morrow (2012)
Diskografia > EP't / singlet

"Nature Bears a Vacuum" 7" (Omnibus Records, 1998)
"When I Goose-Step" 7" (Omnibus Records, 2001)
"New Slang" 7" (Sub Pop Records, 2001)
"Know Your Onion!" (Sub Pop Records, 2002)
"So Says I" CDEP (Sub Pop Records, 2003)
"Fighting in a Sack" (Sub Pop Records, 2004)
"Phantom Limb" 7" (Sub Pop Records, 2006)
Live Session (iTunes Exclusive, 2007)
"Australia" 7" (Sub Pop Records, 2007)
"Turn on Me" 7" (Sub Pop Records, 2007)
"Sea Legs" 7" (Sub Pop Records, 2007)
"Simple Song" 7" (Aural Apothecary, 2012)
Aiheesta muualla

Wikimedia Commonsissa on kuvia tai muita tiedostoja aiheesta .
theshins.com, Viralliset sivut
theshins.co.uk, The Shins UK fanisivusto
"Oh, Inverted World" at Sub Pop (Arkistoitu – Internet Archive), albumin minisivut
Shins Forum (Arkistoitu – Internet Archive), keskustelusivusto
, The Shins WikiMusicGuide
The Shins MySpace
The Shins Last.fm
The Shins (Arkistoitu – Internet Archive) Uber.com
Toiminnallinen somaattinen oireyhtymä

Toiminnallisella somaattisella oireyhtymällä tarkoitetaan potilaan tilaa, joka ei rajoitu pelkäksi fyysiseksi tai henkiseksi sairauden tilaksi, vaan siinä voi olla piirteitä molemmista.
Toiminnallisiksi somaattisiksi oireyhtymiksi luetaan esimerkiksi fibromyalgia, krooninen väsymysoireyhtymä ja ärtyvän suolen oireyhtymä. Lancetin katsausartikkelissa (2015) todetaan, että toiminnallisten somaattisten oireyhtymien hoidossa ei-farmakologiset hoitokeinot, kuten liikunta ja psykoterapia, näyttävät olevan tehokkaampia kuin lääkkeet. Lisäksi potilas-lääkärisuhde on erityisen tärkeä hoidon onnistumisen kannalta.
Toiminnallinen oppiminen

Pedagogisia malleja
Tutkiva oppiminen
Ongelmalähtöinen oppiminen
Projektioppiminen
Ilmiöpohjainen oppiminen
Freinetpedagogiikka
Montessoripedagogiikka
Yhteisöllinen oppiminen
Yhteistoiminnallinen oppiminen
Oppilaslähtöinen opetus
(katso kaikki 33)
Katso myös
Luokka:Opetusmenetelmät, Pedagogiikka, Didaktiikka, Opetus
Toiminnallinen oppiminen tai tekemällä oppiminen on erityisesti esi- ja alkuopetuksessa käytetty pedagoginen malli, joka korostaa tekemisen tärkeyttä oppimisessa. Tekemällä oppiminen on lapsen tärkein oppimiskeino. Koska useissa opetusmenetelmissä on toiminnallisia elementtejä, toiminnallinen oppiminen määritellään sellaiseksi oppimiseksi, jossa oppijan on toimittava fyysisesti, pois lukien kuvallinen, musiikillinen tai draamallinen ilmaisu.kenen mukaan?
Xu Guangcai

| Xu Guangcai> Henkilötiedot |
| --- | --- |
Syntynyt: 1960 Peking, Kiina
Kuollut: 11. kesäkuuta 1991  (30-31 vuotta) Peking, Kiina
Muut tiedot
Uhrit:  6
Syyte:  kuusi murhaa
Rangaistus:  kuolemanrangaistus
Xu Guangcai ( kiin. 许广才 ; 1960 – 11. kesäkuuta 1991) oli kiinalainen sarjamurhaaja, joka raiskasi ja murhasi kuusi nuorta naista kolmella eri alueella Pekingissä vuosina 1987-1990. Hänet vangittiin yrittäessään  uutta murhaa, ja myöhemmin hänet tuomittiin, tuomittiin kuolemaan ja teloitettiin vuonna 1991
Varhainen elämä ja murhat

Xu Guangcain taustasta tiedetään vähän. Vuonna 1960 syntynyt Pekingistä syntynyt, hän tuli köyhästä perheestä ja joutui myöhemmin keskeyttämään lukion elättääkseen perhettään.  Kun hän aloitti murhaharrastuksensa, hän työskenteli varastopäällikkönä alumiininjalostustehtaassa lähellä Pekingin rautatieasemaa, hän oli naimisissa ja hänellä oli lapsia. Sekä tuttavat että kollegat kuvailivat häntä hyvänä, reippaana kansalaisena, jolla ei koskaan ollut ongelmia kenenkään kanssa ja joka oli aina valmis auttamaan.
Elokuu 1987 - Lokakuu 1989 välisenä aikana, Xu murhasi neljä naista, jotka olivat äskettäin muuttaneet Pekingiin. Hän lähestyi uhrejaan rautatieaseman lähellä ja tarjoten heille töitä tai pyytäen heitä päivälliselle. Jos uhri seurasi häntä, Xu nousi pyörälleen ja hän ajoi syrjäiselle alueelle, yleensä vihannespellolle tai hedelmätarhaan. Siellä Xu otti esiin hedelmäveitsen ja sitoi uhrinmillä tahansa sidosteella, jonka hän löysi (köydet, uhrien vaatteet jne.), ennen kuin hän raiskasi ja puukotti sitten toistuvasti rintakehään ja sukuelimiin ja lopulta irrotti uhrin sukuelimiä. Sitten hän nousi polkupyöränsä selkään ja poistui rikospaikalta jättäen ruumiit tiheään pensaikkoon.
Heinäkuussa 1989 Xu lähestyi nuorta naista nimeltä Cheng Mou Pekingin rautatieasemalla ja tarjosi naiselle töitä. Kun he olivat syöneet paikallisessa ravintolassa ja juoneet olutta yhdessä, hän toisti tavanomaisen kaavansa, mutta kovan vastarinnan vuoksi hän ei kyennyt tappamaan häntä ja Chengin pääsi pakoon. Hän otti myöhemmin yhteyttä poliisiin ja kuvaili hyökkääjää noin 30-vuotiaaksi, noin 1,75 metriä pitkäksi, keskivartaloiseksi mieheksi, joka puhuu pekingin murretta ja jolla on viikset. Cheng kuvaili lisäksi polkupyörää joko mustaksi tai tummanvihreäksi miesten 28-tuumaiseksi, jossa on vaaleanpunainen tai keltainen neppari takana. Näiden tietojen perusteella viranomaiset keräsivät kaikki todisteet, joita he pystyivät keräämään sekä hyökkäyspaikalta että ravintolasta, johon he olivat menneett, ja vaikka he onnistuivat hankkimaan tappajan sormenjäljet, he eivät löytäneet tappajaa poliisin historiasta. Tämä sai heidät olettamaan, että murhaajalla ei todennäköisesti ollut rikostaustaa.
Tapettuaan neljännen uhrinsa lokakuussa Xu keskeytti väliaikaisesti tappoharrastuksensa helmikuun 11. päivään 1990 saakka, jolloin Qinhuangdaosta kotoisin olevan nuoren naisturistin ruumis löydettiin Fanjiasta Fengtain alueelta. Maaliskuun 7. päivänä samanlainen tapaus tapahtui samalla alueella, mikä sai paikalliset viranomaiset uskomaan, että sama henkilö oli syyllistynyt niihin. Paikallisen rikososaston johtaja Wang Jun huomasi, että molemmilla murhilla oli samankaltaitaisuutta Nankain yliopiston opiskelijan Yang Moun kylmään murhaan, joka murhattiin Chaoyangissa 5. maaliskuuta 1988.  Tutkittuaan rikospaikalle jätetyt jalanjäljet ja polkupyörän jäljet viranomaiset päättelivät, että kaksi uutta murhaa liittyivät neljään aikaisempaan ratkaisemattomaan murhaan, jotka olivat vaivanneet Pekingiä vuodesta 1987 lähtien.